## Obvezatne upute broj - DR I, provedba referenduma, redoslijed radnji i tijek rokova

### NN 134/2013 (9.11.2013.), Obvezatne upute broj - DR I, provedba referenduma, redoslijed radnji i tijek rokova

134 09.11.2013 Obvezatne upute broj - DR I, provedba referenduma, redoslijed radnji i tijek rokova

DRŽAVNO IZBORNO POVJERENSTVO REPUBLIKE HRVATSKE

2911

Na temelju članka 16. stavka 1. Zakona o referendumu i drugim oblicima osobnog sudjelovanja u obavljanju državne vlasti i lokalne i područne (regionalne) samouprave (»Narodne novine«, broj 33/96., 44/06. – Zakon o Državnom izbornom povjerenstvu Republike Hrvatske, 58/06. – Odluka Ustavnog suda broj U-I-177/2002., 69/07. – Odluka Ustavnog suda broj U-I-2051-2007., 38/09., 85/10. – Ustav Republike Hrvatske – pročišćeni tekst, dalje: Zakon) Državno izborno povjerenstvo Republike Hrvatske propisuje

OBVEZATNE UPUTE BROJ – DR I

PROVEDBA REFERENDUMA

REDOSLIJED RADNJI I TIJEK ROKOVA

1. Hrvatski sabor raspisao je državni referendum Odlukom o raspisivanju državnog referenduma od 8. studenoga 2013.

Odluka Hrvatskoga sabora o raspisivanju državnog referenduma objavljena je u »Narodnim novinama« 9. studenoga 2013.

Referendum će se održati u nedjelju 1. prosinca 2013.

2. Povjerenstvo za provedbu državnog referenduma u županiji (dalje: županijsko povjerenstvo) imenovat će povjerenstva za provedbu državnog referenduma u gradovima odnosno općinama (dalje: gradsko odnosno općinsko povjerenstvo).

Gradsko odnosno općinsko povjerenstvo za provedbu državnog referenduma mora imenovati članove i zamjenike članova odbora za provedbu glasovanja na državnom referendumu (dalje: odbori za glasovanje) najkasnije 8 dana prije dana održavanja referenduma, dakle najkasnije

22. studenoga 2013. do 24:00 sata.

(članak 19. stavak 2. Zakona).

3. Državno izborno povjerenstvo za glasačka mjesta u inozemstvu, a gradska odnosno općinska povjerenstva za područje Republike Hrvatske, moraju objaviti koja su glasačka mjesta određena s naznakom koji će birači glasovati na pojedinim glasačkim mjestima, najkasnije 10 dana prije dana provedbe referenduma, dakle

20. studenoga 2013. do 24:00 sata.

(članak 26. stavak 4. Zakona).

4. Ministar obrane odredit će glasačka mjesta na kojima će glasovati birači na službi u Oružanim snagama Republike Hrvatske.

Ministar pomorstva, prometa i infrastrukture odredit će glasačka mjesta na kojima će glasovati birači koji se kao članovi posade pomorskih i riječnih brodova pod hrvatskom zastavom na dan provedbe državnog referenduma zateknu izvan granica Republike Hrvatske te na plutajućim objektima u unutrašnjim morskim vodama i teritorijalnom moru Republike Hrvatske.

Ministar pravosuđa odredit će glasačka mjesta na kojima će glasovati birači lišeni slobode.

Navedeni ministri odredit će glasačka mjesta najkasnije

20. studenoga 2013. do 24:00 sata

(članak 26. stavak 4. Zakona).

5. Glasovanje traje neprekidno

1. prosinca 2013. od 7:00 do 19:00 sati.

Glasačka mjesta se zatvaraju u 19:00 sati. Biračima koji su se zatekli u 19:00 sati na glasačkom mjestu omogućit će se glasovanje.

(članak 36. stavak 1. i 2. Zakona).

6. Odbor za glasovanje mora dostaviti zapisnik o svom radu s ostalim glasačkim materijalom gradskom odnosno općinskom povjerenstvu, najkasnije u roku 12 sati od zatvaranja glasačkog mjesta, dakle

2. prosinca 2013. do 7:00 sati.

(članak 38. Zakona).

Odbor za glasovanje u diplomatskoj misiji ili konzularnom uredu Republike Hrvatske mora dostaviti zapisnik o svom radu s ostalim glasačkim materijalom izravno Državnom izbornom povjerenstvu u roku 12 sati od zatvaranja glasačkog mjesta, dakle

2. prosinca 2013. do 7:00 sati

(članak 38. Zakona).

7. Gradska odnosno općinska povjerenstva utvrdit će rezultate glasovanja na glasačkim mjestima na svom području te zapisnik o svom radu mora dostaviti nadležnom županijskom povjerenstvu za provedbu državnog referenduma u županiji najkasnije u roku 24 sata od zatvaranja glasačkog mjesta, dakle najkasnije

2. prosinca 2013. do 19:00 sati

(članak 41. Zakona).

8. Županijsko povjerenstvo odnosno povjerenstvo Grada Zagreba dužno je utvrditi rezultate glasovanja na državnom referendumu održanom u županiji odnosno Gradu Zagrebu te zapisnik o utvrđenom rezultatu glasovanja mora dostaviti Državnom izbornom povjerenstvu Republike Hrvatske najkasnije u roku 48 sati od zatvaranja glasačkih mjesta, dakle najkasnije

3. prosinca 2013. do 19:00 sati

(članak 42. Zakona).

9. Državno izborno povjerenstvo utvrđuje rezultate glasovanja na državnom referendumu na temelju rezultata glasovanja na svim glasačkim mjestima.

Kad utvrdi rezultate glasovanja na državnom referendumu, Državno izborno povjerenstvo će odmah objaviti:

– ukupan broj birača upisanih u popise birača,

– ukupan broj birača koji su glasovali,

– ukupan broj nevažećih glasačkih listića,

– ukupan broj glasova »ZA«

– ukupan broj glasova »PROTIV«

(članak 43. Zakona).

Računanje rokova u inozemstvu

10. Rokovi u inozemstvu računaju se prema lokalnom vremenu mjesta u kojem se glasuje.

Zaštita referenduma

11. Zaštita referenduma ostvaruje se u skladu s odredbama članka 49. do 56. Zakona.

12. Ove Obvezatne upute stupaju na snagu danom objave u »Narodnim novinama«.

Klasa: 014-02/13-07/02

Urbroj: 507/19-13-1

Zagreb, 9. studenoga 2013.

Predsjednik
Branko Hrvatin, dipl. iur., v. r.

Uputa, NN 134/2013-2911